फरगाना

फरगाना (/फरग़ाना/; उज़्बेक: फरग़ोना) उज़्बेकिस्तान के पूरबी भाग में स्थित फरगाना क्षेत्र की राजधानी अउर जिला-स्तरीय सहर अहै। फरगाना, ताशकंद से लगभग ३२० किलोमीटर पूरब, अन्दिजान से करीब ७५ किलोमीटर दक्खिन-पच्छिम, अउर किर्गिज़स्तान के सीमा से २० किलोमीटर से कम दूरी पर बसल अहै।आज के आधुनिक फरगाना सहर की स्थापना १८७६ में भई रही।https://www.bbc.com/storyworks/travel/found-in-fergana/uncovering-the-historical-and-cultural-wonders-of-fergana-

इतिहास
फरगाना क्षेत्र उज़्बेकिस्तान के प्राचीन संस्कृति के केंद्रन में एक अहै। एह इलाका में पाषाण युग के बस्तियन अउर चट्टानन के मिलल तस्वीरन से ई बात साफ होत अहै कि बहुत पुरान जमाना से घाटी में रहे लोग पत्थर के औजारन का इस्तेमाल करत आए अहैं।
ग्रेट फरगाना नहर के खुदाई से एह क्षेत्र के पुरातात्विक स्मारकन के अध्ययन में बहुत महत्वपूर्ण योगदान मिला अहै। नहर के खुदाई के दौरान कांस्य युग, गुलामी प्रथा अउर भूमि स्वामित्व से जुड़े कई स्मारक खोजे गए अउर उनका अध्ययन किहा गवा।https://www.britannica.com/place/Fergana-Valley
कुवा सहर में पाँचवीं सदी ईसा पूर्व अउर प्रारंभिक मध्ययुगीन काल के मिलल अवशेषन का अच्छी तरह से अध्ययन किहा गवा अहै। दसवीं अउर ग्यारहवीं सदी के ऐतिहासिक स्रोत बतावत अहैं कि अक्षीकाथ के बाद ई सहर घाटी का सबसे बड़ा अउर सबसे समृद्ध सहर रहा।
पुरातात्विक सामग्री से ई बात की पुष्टि होत अहै कि मार्गिलन सहर दसवीं सदी में एक बड़ा गाँव रहा, अउर ग्यारहवीं अउर बारहवीं सदी में ई एक छोट कस्बा जइसन बन गवा।सुरुआत में एह सहर का नाम न्यू मार्गेलन (रूसी: नोवый मार्गेलन) रहा। बाद में १९०७ में फरगाना घाटी के पहिले रूसी सैन्य गवर्नर मिखाइल स्कोबेलेव के नाम पर एकर नाम बदल के स्कोबेलेव रखल गवा।
१९२४ में, जब सोवियत संघ बासमाची आंदोलन से एह क्षेत्र पर दुबारा कब्जा किहिस, तब एह सहर का नाम बदल के फरगाना रखल गवा, जऊन प्रांत के ई केंद्र अहै।
पहिला विश्व युद्ध के दौरान, ई सहर रूसी बंदीगृह शिविर के जगह रहा, जिहाँ जर्मन अउर ऑस्ट्रो-हंगेरियन युद्धबंदी रखे गए रहे। एह में कई पोलिश मूल के सैनिक भी शामिल रहिन, जेमन में से बहुते टाइफस बीमारी से मरे गइन।

मौसम

फरगाना सहर में ठंडा-गरम अउर आधा-शुष्क मौसम पावल जात अहै। गर्मी लम्बी, गरम अउर सुखाइल रहत अहै, जबकि सर्दी ठंडी अउर हल्की बरसात वाली होत अहै। बरफ बहुत कम गिरत अहै। सालाना औसतन बरखा लगभग 320–350 मिलीमीटर रहत अहै, जउन ज़्यादातर अप्रैल से अक्टूबर तक गिरत अहै।
फरगाना सहर में ठंडा शुष्क मौसम पावल जात अहै (कोप्पेन BWk)। सर्दी छोटा अउर ठंडी रहत अहै; जनवरी मा रोजाना औसत न्यूनतम तापमान −२.६°C (२७.३°F) अउर औसत अधिकतम तापमान ४.८°C (४०.६°F) रहत अहै। गर्मी गरम रहत अहै; जुलाई मा औसत न्यूनतम तापमान २०.६°C (६९.१°F) अउर औसत अधिकतम तापमान ३५.१°C (९५.२°F) रहत अहै।
वर्षाना वर्षा १८८.१ मिलीमीटर (७ इंच) से कम रहत अहै, अउर ई अधिकतर सर्दी अउर बसंत में गिरत अहै।
https://cac-program.org/crpds/sections/crpds_fergana/

 सन्दर्भ